www.socialsecurity.gov

Nais siguraduhin ng Social Security na ang bawat 

kapasyahan na ginawa tungkol sa iyong claim 

sa Social Security o Supplemental Security Income 

(Karagdagang Kitang Pangseguridad) (SSI) ay tama. 

Maingat naming isinasaalang-alang ang lahat ng 

impormasyon ng iyong kaso bago namin gawin ang 

anumang mga kapasyahan na makaka-apekto sa iyong 

pagiging may karapatan o sa halaga ng iyong benepisyo.

Kapag kami ay gumawa na ng kapasyahan tungkol

sa iyong claim, padadalhan ka namin ng sulat na 

nagpa-paliwanag ng aming pagpa-pasiya. Kung hindi ka 

sumasang-ayon sa aming kapasyahang ito, maaari kang 

mag-file ng appeal—ang ibig sabihin, hihilingin mo 

kaming tingnan muli ang iyong kaso.

Kapag humiling ka ng appeal, titingnan namin ang 

kabuuan ng kapasyahan, pati na ang mga bahagi ng 

kapasyahang sumasang-ayon sa iyo. Kung mali man ang 

aming naging pagpa-pasiya, ito ay papalitan namin.

Kailan at paano ako maaaring mag-appeal?

Kung nais mong mag-file ng appeal, dapat kang gumawa 

ng nakasulat na kahilingan sa loob ng animnapung 60 araw 

magmula sa petsa ng tinanggap mo ang aming sulat sa iyo. 

Ipinapalagay naming natanggap mo ang aming sulat limang 

araw pagkatapos ng petsang nasa sulat, maliban sa kung 

maipapakita mo sa amin na natanggap mo ito nitong huli 

na. Tawagan mo ang iyong lokal na tanggapan ng Social 

Security kung kailangan mo ng tulong sa iyong appeal.

Ilan ba diyan ang levels ng appeal?

Karaniwan ay mayroong apat na levels ng pag-a-appeal. 

Ang mga ito ay:

• Reconsideration (muling pagsasaalang-alang);

• Pagdinig sa harap ng pangpa-ngasiwaang huwes ng 

batas ;

• Pagsusuri muli ng Appeals Council; at

• Ang pagsusuri ng Hukumang Federal.

Kapag nagpadala kami sa iyo ng sulat tungkol sa 

pagpapasiya sa iyong claim, aming sasabihin sa iyo kung 

papaano i-a-appeal ang kapasyahang ito.

Reconsideration (Muling Pagsasaalang-alang)

Ang reconsideration ay ang kumpletong pagsusuri 

muli ng iyong claim ng taong hindi nakasama sa aming 

kaunahang pagpapasiya. Aming titingnan ang lahat ng 

katibayang naibigay mo noong unang ginawa ang kaunaunahang pagpapasiya, at ano pa mang bagong katunayan.

Ang karamihan ng mga reconsideration ay 

nangangailangan ng pagsusuri ng iyong mga file; hindi 

na kakailanganing naroroon ka. Ngunit kapag nag-appeal 

ka ng kapasyahan na nagsasabing wala ka ng karapatang 

tumanggap ng mga benepisyo para sa may kapansanan 

dahil ang iyong medikal na kondisyon ay mabuti na, maaari 

kang makipagkita sa kinatawan ng Social Security upang 

ipaliwanag sa kanya kung bakit naniniwala kang mayroon 

ka pa ring kapansanan.

Pagdinig (Hearing)

Kung hindi ka sumasang-ayon sa kapasyahan ng 

reconsideration, napaka-maaari kang magtanong para sa 

pagdinig. Ang pagdinig ay binubuo ng nangangasiwang 

huwes ng batas na hindi kabahagi sa naunang pagpapasiya 

o sa reconsideration ng iyong kaso.

Ang pagdinig na ito ay karaniwang ginaganap sa loob ng 

pitumput limang 75 milyang layo ng bahay mo. Ipapaalam 

sa iyo ng nangangasiwang huwes ng batas na ito kung 

anong oras at saang lugar gaganapin ang pagdinig.

Ikaw at ang iyong kinatawan, kung mayroon ka 

man nito, ay napaka-maaaring pumunta sa pagdinig at 

magpaliwanag ng kaso mo ng personal. Maaari mong 

tingnan ang impormasyon sa iyong file at maaari ka ring 

magbigay ng bagong impormasyon.

Ang nangangasiwang huwes ng batas ay tatanungin ka 

at ang sino mang mga testigong dadalhin mo sa pagdinig. 

Ang iba pang mga testigo, katulad ng mga dalubhasang 

medikal o vocational, ay maaari ring magbigay sa amin ng 

impormasyon sa pagdinig. Ikaw at ang iyong kinatawan ay 

maari ring magtanong sa mga testigo.

Karaniwan ay sa iyo ring kabutihan ang mag-punta sa 

pagdinig. Kung hindi mo ninanais na gawin ito, dapat kang 

sumulat sa amin na nagsasabing ayaw mong magpunta.

Sa ilang mga katayuan, maaari naming ganapin ang 

iyong pagdinig sa pamamagitan ng video conference 

sa halip na sa personal. Ipapaalam muna namin sa iyo 

kung ang magiging lagay ay ito nga. Maaaring maging 

maginhawa para sa iyo ang pagdinig kung gagawin namin 

sa video ang iyong pagdidinig. Kadalasan, ang pagharap sa 

pamamagitan ng video ng pagdinig ay naitatalaga ng mas 

mabilis kaysa sa personal na paghaharap. At baka ang lugar 

ng video ng pagdinig ay maaaring mas malapit sa iyong 

tahanan. Maari ding magiging madali para sa iyo kung 

mayroon kang mga testigo o sasamahan ka ng ibang tao.

Maliban sa kung ang pangpa-ngasiwaang huwes 

ng batas ay naniniwalang ang iyong pagharap ay 

kinakailangan upang mapag-pasiyahan ang iyong kaso, siya 

ay gagawa na lang ng kapasyahan batay na rin sa lahat ng 

impormasyon na nasa kaso mo, kabilang ang ano pa mang 

bagong impormasyong iyong ibinigay.

Pagkatapos ng pagdinig, padadalhan ka namin ng sulat 

at kopya ng kapasyahan ng pangpa-ngasiwaang huwes ng 

batas.

Ang Paraan Ng Appeals (Mga Apela)

Ang Paraan Ng Appeals

(kabila)
www.socialsecurity.gov

Appeals Council

Kung hindi ka pa rin sumasang-ayon sa kapasyahan 

ng pagdinig, maaari kang humiling ng pagsusuri ng 

Appeals Council sa Social Security. Ikinalulugod naming 

matulungan kang hilingin ang pagsusuring ito.

Tinutunghayan ng Appeals Council ang lahat ng mga 

kahilingan para sa pagsusuring ito, ngunit maaari nitong 

tanggihan ang isang kahilingan kung pinaniniwalaan 

nitong ang kapasyahan ng pagdinig ay tama. Kung pinagpasiyahan ng Appeals Council na suriin ang iyong kaso, 

sila na mismo ang magpa-pasiya ng iyong kaso o ibabalik 

nila ang kaso mo sa pangpa-ngasiwaang huwes ng batas na 

para sa karagdagang pagsusuri.

Kung tinanggihan ng Appeals Council ang iyong 

kahilingan para sa pagsusuri, padadalhan ka namin ng 

sulat na nagpa-paliwanag ng pagtatangging ito. Kung 

susuriin ng Appeals Council ang iyong kaso at gagawa 

sila mismo ng kapasyahan, padadalhan ka namin ng kopya 

ng kapasyahang ito. Kung ibabalik ng Appeals Council 

ang iyong kaso sa pangpa-ngasiwaang huwes ng batas, 

padadalhan ka namin ng sulat at kopya ng kautusan.

Hukumang Federal

Kung hindi ka sumasang-ayon sa pagpa-pasya ng 

Appeals Council o kung pinag-pasiyahan ng Appeals 

Council na hindi suriin ang iyong kaso, maaari kang 

mag-file ng usapin sa distrito ng hukumang federal. Ang 

sulat na ipapadala namin sa iyo tungkol sa ginawa ng 

Appeals Council ay magka-pagsasabi rin sa iyo kung paano 

hihilingin sa hukuman na tingnan muli ang iyong kaso.

Magpapatuloy pa ba ang mga

benepisyo ko?

Sa ilang mga kaso, maaari mo kaming hilingang 

ipagpatuloy ang pagbabayad sa iyo ng mga benepisyo mo 

habang ginagawa namin ang kapasyahan tungkol sa iyong 

appeal. Maaari mong hilinging ipagpatuloy ang iyong mga 

benepisyo kapag:

• Nag-file ka ng appeal dahil sa ang aming kapasyahan 

ay hindi ka na makakatanggap ng mga benepisyo ng 

Social Security para sa may kapansanan kasi ang iyong 

medikal na kalagayan ay hindi na nagpapatunay na ikaw 

ay mayroon pang kapansanan; o

• Nag-file ka ng appeal dahilan sa ang aming kapasyahan 

na wala ka ng karapatangng tumanggap ng mga 

pagbabayad ng SSI o na ang iyong kabayaran sa SSI ay 

dapat bawasan na o suspindihin.

Kung gusto mong magpatuloy ang iyong mga benepisyo, 

dapat kang magsabi sa amin sa loob ng sampung 10 araw 

mula sa petsa ng tinanggap mo ang aming sulat. Kung 

tinanggihan ang iyong appeal, maaaring kailangan mong 

bayaran ang ano mang perang naibayad sa iyo dahil wala 

ka ng karapatang tanggapin ito.

Mayroon bang makakatulong sa akin?

Oo naman. Maraming tao ang namamahala ng kanilang 

sariling mga appeal sa Social Security dahil sa libreng 

tulong mula na rin sa Social Security. Ngunit maaari kang 

pumili ng isang abogado, isang kaibigan o ibang tao upang 

matulungan ka. Maging sino man ang taong ito na itinalaga 

mo upang tulungan ka ay tatawagin naming “kinatawan” 

mo. Makikipagtulungan kami sa iyo at ganuon din sa 

kinatawan mo.

Ang iyong kinatawan ay maaaring gampanan para sa 

iyo ang karamihan ng mga bagay sa Social Security at 

makakatanggap din siya ng kopya ng ano pa mang mga 

kapasyahang gagawin namin tungkol sa iyong claim.

Ang iyong kinatawan ay hindi maaaring sumingil o 

mangolekta ng bayad mula sa iyo ng hindi muna kumukuha 

ng kasulatang kapahintulutan mula sa Social Security. 

Kung nais mong makakuha ng karagdagang impormasyon 

tungkol sa pagkakaroon ng kinatawan, tumawag sa amin 

upang hilingin ang publikasyong, Ang Karapatan Mo Sa 

Kinatawan (Publikasyon Blg. 05-10075-TL) o mahahanap 

mo ito sa aming website

Pagkontak sa Social Security

Para sa karagdagang impormasyon at upang matagpuan 

ang kopya ng aming mga publikasyon, bisitahin ang aming 

website sa www.socialsecurity.gov o tumawag ng libre sa 

1-800-772-1213 (para sa mga bingi o may kahirapan sa 

pandinig, tawagan ang aming TTY na numero sa 

1-800-325-0778). Masasagot namin ang detalyadong 

katanungan magmula sa oras na alas-7 ng umaga hanggang 

sa alas 7 ng gabi, Lunes hanggang Biyernes. Makapagbibigay kami ng impormasyon sa pamamagitan ng aming 

automated na serbisyo ng telepono 24 oras araw-araw.

Kung kailangan mo ng interpreter sa pag-aasikaso ng 

iyong business sa Social Security, may nakalaan kaming 

serbisyo dito ng libre. Ang mga serbisyo ng interpreter 

ay makukuha kapag kina-usap mo kami sa telepono o sa 

tanggapan ng Social Security. Tumawag ng libre sa aming 

numero 1-800-772-1213, kung ang wika mo ay Tagalog, 

pindutin ang 1 at maghintay hanggang sumagot ang isang 

kinatawan. Ang Tagalog interpreter ay tatawagin para 

matulungan ka sa iyong tawag. Kung hindi matapos ang 

business mo sa telepono, ikukuha ka namin ng appointment 

para sa lokal na tanggapan ng Social Security at aayusin 

namin na may Tagalog interpreter doon sa oras ng iyong 

pag-bisita.

Itinuturing naming lihim ang lahat ng mga tawag. Nais 

din naming siguraduhin na maka-tatanggap ka ng wasto at 

magalang na serbisyo. Ito ang dahilan kung bakit mayroon 

kaming pangalawang kinatawan ng Social Security na 

nagmo-monitor ng ilang mga tawag sa telepono.

Social Security Administration

SSA Publication No. 05-10041-TL

The Appeals Process (Tagalog)

January 2006